****

**ŠILUTĖS PIRMOJI GIMNAZIJA**

Savivaldybės biudžetinė įstaiga, K. Kalinausko g. 2, LT-99123 Šilutė, tel. (8 441) 62 008,

el. p. [rastine@pirmojigimnazija.lt](mailto:rastine@pirmojigimnazija.lt)

Duomenys kaupiami ir saugomi Juridinių asmenų registre, kodas 190696252

Šilutės rajono savivaldybės administracijos 2020-01-30 Nr. V4-14

direktoriui Virgilijui Pozingiui

**DĖL ŠILUTĖS PIRMOSIOS GIMNAZIJOS 2019 METŲ VEIKLOS ATASKAITOS PATEIKIMO**

Pateikiame Šilutės pirmosios gimnazijos 2019 m. veiklos ataskaitą.

PRIDEDAMA. Šilutės pirmosios gimnazijos 2019 m. veiklos ataskaita. 8 lapai.

Direktorė Laima Spirgienė

Virginija Gečienė, tel. (8 441) 62008, e. paštas [rastine@pirmojigimnazija.lt](mailto:rastine@pirmojigimnazija.lt)

PRITARTA

                                                                                      Šilutės rajono savivaldybės tarybos

                                                                                      2019  m. vasario     d.  sprendimu Nr. T1-....

**ŠILUTĖS PIRMOSIOS GIMNAZIJOS**

**2019 METŲ VEIKLOS ATASKAITA**

1. **Bendra informacija**

2019 m. rugsėjo 1 dieną gimnazijoje buvo sukomplektuota 14 klasių. 2018-2019 m. m. gimnazijoje mokėsi 334 mokiniai (Kintų skyriuje mokėsi 24 mokiniai). I klasėse – 88, II klasėse – 82, III klasėse – 76, IV klasėse – 88.

Gimnazijoje dirbo 40 mokytojų (Kintų skyriuje, vykdant vidurinio ugdymo programą, dirbo 13 mokytojų). Gimnazijoje dirbo 2 bibliotekos darbuotojai, psichologas, socialinis pedagogas, kompiuterių priežiūros inžinierius, ūkvedys, raštvedys, vairuotojas, 3 teritorijos, pastatų, patalpų priežiūros darbininkai, 9 valytojai.

                      Gimnazija vykdo pagrindinio ir vidurinio ugdymo programas.

**2. Ugdymo tikslų įgyvendinimas**

2019 m. gimnazijos veiklos prioritetas - ugdymo kokybė ir veiksmingumas. Suformuluoti metiniai veiklos tikslai:

- sudaryti sąlygas kiekvienam mokiniui siekti asmenybės brandos;

- gerinti ugdymo kokybę;

- kurti atvirą, funkcionalią ugdymo (si) aplinką.

**Pirmasis gimnazijos veiklos tikslas** - sudaryti sąlygas kiekvienam mokiniui siekti asmenybės brandos. Siekdami įgyvendinti šį tikslą išsikėlėme 2 uždavinius:

- skatinti mokinių visuomeniškumą ir pilietiškumą;

- skatinti aktyvią ugdymo karjerai veiklą.

2019 m. daug dėmesio skyrėme mokinių pozityvių asmeninių nuostatų formavimui (si). Apie asmenybės brandą diskutavome per etikos pamokas bei klasės valandas, kai buvę gimnazijos mokiniai ir kviestiniai svečiai dalijosi savo patirtimi bei sėkmės istorijomis. Taip pat vykdėme I-IV klasių mokinių debatų ciklą. Manome, kad debatai yra mokiniams priimtina forma išsakyti ir išklausyti argumentuotą nuomonę vienu ar kitu klausimu, ugdo mokinių asmeninę atsakomybę, stiprina jų savivertę.

Gimnazija turi daug gražių valstybinių švenčių organizavimo šiuolaikiškai tradicijų - tai renginių ciklas ,,Nuo vasario 16 iki kovo 11“, Europos diena“, ,,Sausio 13“, ,,Lietuvos kariuomenė“ ir kt. Manome, kad mokinių įtraukimas į renginių organizavimą jiems suteikia džiaugsmo, formuoja naują požiūrį į valstybines šventes, padaro jas mokiniams suprantamas, savas ir ugdo mokinių patriotiškumą bei pasididžiavimą savo valstybe.

Mokiniai noriai ir labai išradingai įsitraukė į gimnazijos projektą ,,Grožio ir kultūringo elgesio diena“. Kiekviena klasė paruošė po originalų savo klasės pristatymą, plačiau apžvelgdami ne tik klasės gyvenimą, bet pristatydami ir gimnazijos veiklas. Mokiniai sėkmingai dalyvavo gimnazijos mini projektuose: ,,Atvira gimnazija“, ,,Naktis gimnazijoje“, ,,Metų apdovanojimai“, ,,Kalbų diena“, ,,Gimnazisto vardo diena“, ,,Atminties žvakė“, ,,Šimtadienis“, viktorinoje ,,Mano gimnazija“, tarpklasinėse tinklinio, krepšinio varžybose.

Mokiniai ne tik dalyvavo, bet ir skaitė pranešimus respublikinėse konferencijose: ,,Kodėl žmonės ieško pažadėtosios žemės ne savo tėvynėje?“ , ,,Herderio palikimas“, bei dalyvavo tarptautinio bendradarbiavimo su Vokietijos Halepageno gimnazija 30-mečio šventiniame renginyje, kuriame apibendrino dviejų mokyklų bendradarbiavimo patirtį.

Norėdami stiprinti mokinių visuomeniškumą ir pilietiškumą, kartu su mokinių tėvais vykdėme keturių metų mokinių kultūrinio prusinimo programą. 2019 metais visi I-IV klasių mokiniai stebėjo šokio spektaklį ,, Altorių šešėly“ ir miuziklą ,,Smuikininkas ant stogo“ Klaipėdos Žvejų kultūros rūmuose, I-III klasių mokiniai dalyvavo kino filmo ,,Tarp pilkų debesų“ peržiūroje. Kitas prusinimo veiklas vykdė atskirų klasių vadovai. 95% mokinių, dalyvaudami kultūrinio prusinimo programoje, patobulino bendrakultūrines kompetencijas. 2020 metais tęsime mokinių prusinimo programos įgyvendinimą, sudarėme bendradarbiavimo sutartį su Klaipėdos dramos teatru.

2019 m. gimnazijoje buvo pastatytas ir parodytas premjerinis spektaklis ,,Atžalynas“, kuriame vaidino mokiniai, mokytojai ir mokinių tėvai. Kasmet teatro studijos ,,Dryžuotasis šalikas“ dovanoja gimnazijos bendruomenei spektaklį. Spektakliai įdomūs, naudingi, darantys didelę įtaką jauno žmogaus asmenybei - tiek patiems vaidinantiems, tiek žiūrovams. Gimnazijoje jau yra susiformavusios ne tik spektaklių režisavimo, bet ir kultūringo žiūrovo tradicijos.

Gimnazijoje mokiniams yra privaloma socialinė veikla, kurios pagrindas yra savanorystė. Ši veikla yra privaloma ir siejama su pilietiškumo ugdymu, gimnazijos bendruomenės tradicijomis, vykdomais projektais, kultūrinėmis ir socializacijos programomis. Mokiniai aiškiai supranta ir gerai priima savanorystės idėją. Savanorystės veikla vykdoma 3 kryptimis: kuriant gimnazijos tradicijas, organizuojant socialines akcijas ir įsitraukiant į respublikos programą ,,Jaunimo savanoriška tarnyba“. Vykdant pirmosios krypties veiklas gimnazijos savanoriai dalyvavo organizuojant gimnazijos renginius: ,,Karjeros potvynis“ (29 savanoriai ), ,,Naktis gimnazijoje“ (18 savanorių), tradiciniai gimnazijos renginiai (45 savanoriai). Vykdant antros krypties veiklas mokiniai dalyvavo šiose akcijose: ,,Atminties valanda“ (140 savanorių), ,,Gerumo akcija“ (300 savanorių). Šios akcijos vyko Šilutės miesto organizacijose: miesto darželiuose ,,Žibutė“, ,,Raudonkepuraitė“, ,,Gintarėlis“, ,,Ąžuoliukas“, Žibų pradinėje mokykloje, Šilutės senelių namuose. Gimnazijos savanoriai prisijungė prie respublikinių ,,Maltos ordino“ ir ,,Išpildykime vaikų svajones“ akcijų, 6 savanoriai padėjo organizuoti Kalėdinę mugę Šilutės mieste. Vykdant trečios krypties veiklas 2019 m. rugsėjo mėn. gimnazijoje įkurta ,,Mokinių akademija“, kurioje mokinys mokiniui teikia pagalbą. Akademija turi 3 skyrius (akademinė veikla, neformalusis švietimas ir ugdymo karjerai veiklos). ,,Mokinių akademijos“ veikloje dalyvauja 12 savanorių-konsultantų. ,,Mokinių akademijos“ projektas siekia tapti akredituota jaunimo savanorišką veiklą organizuojančia organizacija ir laukia akreditacijos patvirtinimo. 6 gimnazistai jau dalyvauja ,,Jaunimo savanoriškos tarnybos“ veiklose Šilutės miesto skirtingose įstaigose.

2019 m. IQES online bendruomenės apklausų rezultatai rodo, kad 84% mokinių įdomi ir prasminga mokyklos organizuojama socialinė ir visuomeninė veikla. 90% mokinių ir tėvų yra patenkinti socialiniu, emociniu ugdymu.

2019 m. skatindami mokinius teisingai pasirinkti savo būsimos karjeros kelią, gimnazijoje organizavome studijų programų pristatymą ,,Karjeros potvynis“ rajono mokyklų mokiniams ir tėvams. Renginyje mokiniai turėjo galimybę praktiškai pabendrauti su 12 aukštųjų mokyklų studentais ir dėstytojais ir pasitikrinti savo pasirinkimą bei dalyvauti 8 dėstytojų paskaitose. Taip pat organizavome dvi II-III klasių mokinių edukacines išvykas į studijų muges. Per etikos pamokas ir klasių valandas vedėme užsiėmimų ciklą ,,Mano karjera“. Po pamokų mokiniams, jų tėvams ir klasių vadovams organizavome konsultacijas studijų krypties pasirinkimo klausimais, IV klasių mokiniams organizavome individualias konsultacijas pagal programą LAMA BPO.

86% apklausoje dalyvavusių tėvų teigia, kad mokykloje jų vaikai sužino apie tolimesnio mokymosi ir karjeros galimybes. 2020 m. būtina tęsti konsultacijas mokiniams, bet mokiniai turėtų daugiau dėmesio skirti savistabai, savęs pažinimui bei įsivertinimui.

Galime teigti, kad  iškeltą tikslą pasiekėme, tai rodo apklausų rezultatai, gimnazijos veiklos vertinimo aktų medžiaga, tradicinių renginių ir švenčių refleksijos, bet nuostatų kaita neįvyksta labai greitai, todėl manome, kad kitais metais toliau būtina stiprinti sąlygas mokinių asmenybės brandos formavimui (si), daugiau dėmesio skiriant jų pačių savistabai, savianalizei, teisingam savo pasiekimų ir galimybių įsivertinimui.

**Antrasis gimnazijos veiklos tikslas** – gerinti ugdymo kokybę. Siekdami šio tikslo išsikėlėme tris uždavinius:

* gilinti mokinių gebėjimą žinias pritaikyti praktikoje, įgyvendinant patyriminį mokymą (si);
* didinti pamokos kokybę ir veiksmingumą, matuojant mokinio asmeninę pažangą;
* tobulinti pagalbos mokiniui sistemą ir siekti jos efektyvumo.

2019 m. pradėjome įgyvendinti patyriminio mokymo pamokų ciklą. Tai darėme nuosekliai ir sistemingai. Iš pradžių analizavome savo integruoto mokymo praktiką, vėliau kitų mokyklų patirtį, rengėme patyriminio ugdymo programas, organizavome 5 patyriminio mokymo dienas su kasdieninėmis refleksijomis. Mokiniai ir mokytojai labai gerai įvertino patyriminio mokymo dienų organizavimą ir tokio mokymo svarbą. Manome, kad patyriminis mokymas leidžia mokiniams įgytas žinias pritaikyti praktikoje, suvokti teorinių žinių naudą ir reikšmę kasdieniame gyvenime. Mokytojų taryboje nutarėme 2020 m. organizuoti patyriminio mokymo dienas VBE sesijos metu.

Gimnazijoje mokinius skatinome analizuoti savo pasiekimus, asmeninę pažangą, mąstyti apie savo mokymąsi, keltis mokymosi tikslus ir jų siekti, todėl sistemingai analizavome mokinių  ugdymo sutarties priedus, į analizavimą įtraukėme ir mokinių tėvus. Mokinių pasiekimus ir rezultatus 2 kartus per mokslo metus aptariame mokinių, jų tėvų ir mokytojų „Trikampio susirinkimuose“. Manome, kad tokia forma yra priimtina mokiniams ir jų tėvams, nes leidžia kartu aptarti mokinio mokymosi procesą, mokinio pažangą ir pasiekimus bei numatyti mokymosi pagalbos formas ir terminus. Dėmesys kiekvienam mokiniui leido geriau pažinti mokinius, suprasti mokinių mokymosi, pamokų lankomumo, elgesio motyvus. Esame įsitikinę, kad 2020 m. būtina tęsti pradėtą darbą ir sistemingai, kartą per 3 mėn., analizuoti atskirų  klasių mokinių pasiektus rezultatus, padarytą pažangą, o pirmų klasių mokinius mokyti rengti ir pildyti savo pasiekimų segtuvus.

Norėdami sudaryti geras sąlygas mokiniams siekti pažangos ir gerų mokymosi rezultatų, gimnazijoje vykdėme visų mokomųjų dalykų mokyklines olimpiadas, gimnazistai dalyvavo visose rajono mokinių olimpiadose ir užėmė 37 prizines vietas. Gimnazijoje organizavome istorijos, lietuvių kalbos, fizikos, matematikos, biologijos, chemijos bandomuosius valstybinius brandos egzaminus. Manome, kad bandomieji egzaminai padeda mokiniams geriau pasiruošti valstybiniams egzaminams, padeda geriau suplanuoti tolimesnį mokymąsi. III- IV klasių mokiniams nupirkome mokymosi sistemos *egzaminatorius.lt,* prieigą, kuri leidžia mokiniams lietuvių kalbos, istorijos, matematikos, biologijos, chemijos mokytis papildomai.

Siekdami pagerinti mokinių mokymosi rezultatus, visų dalykų mokytojai metodinių grupių susirinkimuose pakartotinai analizavo mokinių rezultatus bei mokymosi poreikius ir sudarė rezultatų gerinimo planus, kuriuose numatė konkrečias priemones. Mokytojų metodinės grupės numatė daugiau dėmesio skirti teksto suvokimo, raštingumo ir rašto kultūros stiprinimui, praktinių užduočių, laboratorinių darbų organizavimui, aktyvių mokymosi metodų taikymui, gabių mokinių įtraukimui į kitų mokinių konsultavimą.

Dalykų mokytojai vedė dalykų konsultacijas įvairių gebėjimų mokiniams, iš viso buvo vestos 5 trumpalaikės, 17 ilgalaikių dalykinių konsultacijų, 13 dalykinių modulių. Pagalbos mokiniui specialistai teikė individualias konsultacijas mokiniams, turintiems mokymosi sunkumų, padėjo jiems ištaisyti individualias mokymosi spragas, stebėjo mokinio pažangą.

Vaiko gerovės komisija (VGK) mokiniams, turintiems mokymosi, elgesio ar lankomumo problemų, teikė psichologinę ir socialinę pedagoginę pagalbą. 57 mokiniai kartu su komisijos nariais rengė individualios pažangos gerinimo planus. 48% mokinių įvykdė savo individualios pažangos įsipareigojimus, 52% iš dalies pagerino savo mokymosi rezultatus, patobulino mokėjimo mokytis kompetencijas. (Lyginant su 2018 m. neliko mokinių, kuriems nepavyko įvykdyti individualios pažangos įsipareigojimų, 2018 m. 7 mokiniai neįvykdė įsipareigojimų).

Apklausų rezultatai rodo, kad 95% mokinių yra svarbu mokytis. 94% tėvų teigia, kad yra įtraukiami į vaiko mokymosi sėkmių aptarimus mokykloje. 90% tėvų teigia, kad mokytojai padeda mokiniams suprasti mokymosi svarbą gyvenime. Net 94% tėvų ir 89 % mokinių teigia, kad mokykloje mokytojai mokinius moko, skatina bendradarbiauti, padėti vienas kitam. 83% mokinių teigia, kad mokykloje su jais aptariamos mokymosi sėkmės. 74% mokinių teigia, kad su mokytoju planuoja savo mokymosi tikslus ir galimybes tikslams pasiekti.

Mokiniai, mokytojai ir administracija aktyviai diskutavo apie individualių ugdymo planų pasiūlą, diskusijoje aktyviai dalyvavo ir savo pasiūlymus raštu pateikė abiturientai. 2019 metais į individualaus plano projektą buvo įtrauktas naujas pasirenkamasis dalykas – robotikos pradmenų kursas.  Gimnazijos individualaus mokinio plano pasiūla tenkina daugumos mokinių poreikius.

Manome, kad visa gimnazijos bendruomenė sutelktai siekė išsikelto tikslo, nes didžioji dalis mokinių padarė mokymosi pažangą. Pažangą padarė (PP) - 54% mokinių, 23% mokinių rezultatai išliko stabilūs (RS), 23% mokinių rezultatai yra tobulintini (RT ). Manome, kad mokinių rezultatai gerėjo per lėtai, antrąjį gimnazijos tikslą įgyvendinome tik iš dalies, nes ne visi mokiniai pasiekė savo išsikeltus mokymosi tikslus, dalis mokytojų neįsitraukė į mokinių mokymosi motyvavimą. 2020 m. gimnazija sieks pagerinti ugdymo kokybę, stiprindama mokinių savianalizę, mokymosi motyvaciją bei bendruomenės narių atsakomybę už ugdymo (si) pažangą ir rezultatus.

**Trečiasis gimnazijos veiklos tikslas -** kurti atvirą, funkcionalią ugdymo (si) aplinką.

2019 m. toliau tęsėme gimnazijos erdvių atnaujinimą bei jų pritaikymą ugdymo procesui. Gimnazijoje įrengėme naujas erdves mokinių savivaldai, naujus psichologo ir visuomenės sveikatos specialistų kabinetus, nes ankstesni kabinetai netenkino nei mokinių poreikių, nei higienos normų reikalavimų, perkėlėme rusų kalbos ir dailės kabinetus į kitas patalpas, išplėtėme robotikos centro edukacines erdves, savo lėšomis įrengėme poilsio suoliukus 3-iame gimnazijos aukšte. Gimnazijos specialiosiomis lėšomis atlikome koridorių dalinį remontą už 1250 eurų (298 kv. m.). Savo jėgomis atnaujinome dviejų mokomųjų kabinetų baldus, pagaminome teatro studijai reikalingus baldus, priemones ir dekoracijas. Gimnazijos erdves papuošė 2 mokinių projektiniai tapybos ant sienos darbai.

2019 metais iš mokinio krepšelio lėšų nupirkome: spausdintuvą už 168 eurus, 2 mikrofonus, skirtus egzaminų sesijai, už 166 eurus, sporto prekių už 193 eurus, mokymo priemonių įvairių dalykų pamokoms už 764 eurus, stendą „ Herderio gimnazija“ už 240 eurų, vadovėlių už 1551,72 ir grožinės literatūros knygų už 1000 eurų.

2019 m. gimnazijos mokytojai pamokas vedė ne tik kabinetuose, bet ir kitose edukacinėse erdvėse: gimnazijos bibliotekoje, skaitykloje, amfiteatre, robotikos centre, sporto klube ,,Atėnai“, miesto muziejuje, VB Fridriko Bajoraičio bibliotekoje ar kitose erdvėse.

Gimnazijoje ir toliau būtina kurti mokinių sveikatai ir mokymuisi palankią aplinką:

2020-2022 m. reikia atnaujinti gimnazijos IKT (nupirkti 5 kompiuterius mokomiesiems kabinetams, 15 planšetinių kompiuterių užsienio kalbų mokymui, išmanųjį ekraną). 2020 m. ugdymo kokybei ir vidaus komunikacijai gerinti būtina gimnazijoje įkurti papildomas Wi-Fi zonas, gimnazijos aktų salę pritaikyti integruotų srautinių renginių ir pamokų vedimui. Artimiausiu metu būtina užbaigti Šilutės pirmosios gimnazijos pastato rekonstrukciją, pertvarkyti gimnazijos muziejų, įrengti kondicionavimo sistemą, sutvarkyti sporto aikštyno bėgimo takus, rekonstruoti pagrindinio įvažiavimo į gimnaziją kelio atkarpą, įrengti lauko klasę vidiniame gimnazijos kieme.

Tikslą pasiekėme, nes įgyvendinome visas suplanuotas priemones ir gimnazijoje sukurta atvira, funkcionali, jauki bei saugi ugdymo (si) aplinka.

**3. Ryšiai su socialiniais partneriais ir vietos bendruomene**

Bendradarbiaudami su Šilutės rajono bei miesto pagrindinėmis mokyklomis, vykdėme projektą „Atvira gimnazija“. Šešti metai, minint mokytojų dienos šventę, apie 90 III, IV klasių gimnazistų vedė dalykines pamokas Pamario pagrindinės mokyklos mokiniams. Abiturientai kartu su anglų kalbos mokytojais vedė netradicines anglų kalbos pamokas „British Culture: Holidays and Traditions“ Žibų pradinės mokyklos mokiniams. Kartu su Šilutės Pamario pagrindinės mokyklos liaudies šokių šokėjais vykdėme meninės raiškos projektą ,,Mūsų lobynai“. Rajono mokyklų mokinius kvietėme į 3 mokinių autorinių parodų pristatymus gimnazijoje.

Bendradarbiaudami su Šilutės rajono gimnazijomis vykdėme akcijas, organizavome tinklinio, krepšinio draugiškas varžybas, kuriose rungėmės su Vydūno, Žemaičių Naumiesčio gimnazijų komandomis. Kartu su Vydūno gimnazijos mokiniais pradėjome statyti spektaklį pagal Mariaus Ivaškevičiaus pjesę „Išvarymas“.

Gimnazijos teatro studija ,,Dryžuotasis šalikas“ ir folkloro gimnazistų ansamblis glaudžiai bendradarbiavo su Šilutės rajono policijos komisariatu, su viešąja F. Bajoraičio biblioteka rengė bendrus renginius, konkursus, parodas.

Kartu su Šilutės miesto seniūnija ir Šilutės miesto gražinimo draugija tvarkome liuteronų-evangelikų kapines, H. Šojaus kapavietę.

Tęsdami bendradarbiavimą su Klaipėdos universitetu, sudarėme sąlygas gimnazistams ne tik susipažinti su siūlomomis studijų programomis, bet ir atlikti chemijos bei biologijos praktinius darbus, eksperimentus universiteto laboratorijose. Kartu su KU dėstytojais organizavome respublikinę konferenciją ,,Herderio palikimas“.

Pažintinius profesinius veiklinimo vizitus vykdėme su Šilutės rajono savivaldybe, UAB „Šilutės vandenys“, Rambyno kepyklėle, UAB ,,Rambyno kalnas" filialu, Šilutės kultūros ir pramogų centru, AB ,, Šilutės baldai“.

Bendradarbiaudami su Lietuvos aukštosiomis mokyklomis organizavome studijų programų pristatymą rajono mokyklų mokiniams ir tėvams ,,Karjeros potvynis 2019“. Renginyje mokiniai turėjo galimybę praktiškai pabendrauti su 12 aukštųjų mokyklų studentais ir dėstytojais ir pasitikrinti savo pasirinkimą bei dalyvauti 8 dėstytojų vedamose paskaitose.

Bendradarbiaudami su Krašto apsaugos kuopa, I, IV klasių gimnazistams vykdėme pilietiškumo pamokas, kurias vedė kuopos vadas.

Klasių vadovai vykdė edukacines klasių valandas Šilutės gaisrinėje, policijos komisariate, darbo biržoje, teisme.

Glaudžiai bendradarbiaudami su Šilutės visuomenės sveikatos biuru, Šilutės policijos komisariatu, organizavome paskaitas I, III klasių mokiniams šeimos ir lytiškumo švietimo, žalingų įpročių prevencijos klausimais, buvo vykdomos įvairios akcijos, pokalbiai, klasės valandos, integruotos pamokos, renginiai,  prevenciniai reidai.

Sporto klube ,,Atėnai“ vyko integruotos kūno kultūros, biologijos ir ugdymo karjerai pamokos.

Bendradarbiaujame su Kastu International, Kalba.lt organizacijomis. Šių organizacijų atstovai vedė praktinius užsiėmimus „Studijos užsienyje“ mūsų gimnazijos I-IV klasių gimnazistams.

Jau 30 metų (1989 – 2019) tęsiasi mūsų ir Vokietijos Halepageno gimnazijų bendradarbiavimas ir draugystė. Mūsų bendradarbiavimas vystėsi ir tebesivysto 3 kryptimis: jaunimo mainų programos įgyvendinimas, mokytojų dalykinis bendradarbiavimas, bendruomenių įsitraukimas į draugijos ,,Lietuva -Vokietija“ veiklą.

**4. Kadrų politika**

2018-2019 m. m. gimnazijoje dirbo 40 mokytojų (Kintų skyriuje, vykdant vidurinio ugdymo programą, dirbo 13 mokytojų): 3 – mokytojai ekspertai; 18 – mokytojų metodininkų; 14 – vyr. mokytojų; 5 – mokytojai; 1 – socialinis pedagogas; 1 – psichologas, 2 – bibliotekos darbuotojai. Visi mokytojai - savo dalyko specialistai, įgiję aukštąjį išsilavinimą. 3 gimnazijos vadovai turėjo II kvalifikacinę kategoriją, 1 vadovas pradėjo dirbti 2015 metais, todėl kvalifikacinės kategorijos neturi.

**5. Mokinių pasiekimai, laimėjimai ir individuali pažanga**

2018-2019 m. m. gimnazijoje mokėsi 334 mokiniai (Kintų skyriuje mokėsi 24 mokiniai). I klasėse – 88, II klasėse – 82, III klasėse – 76, IV klasėse – 88.

Mokymosi kokybė yra 33% (109 mokiniai mokėsi labai gerai ir gerai). Labai gerai baigė 11 mokinių. Visų pažymių vidurkis išliko toks pats (7,4) lyginant su 2018 m.

Daugiausiai nepažangių mokinių turėjome I klasėse (19 mokinių). Labai gerai ir gerai besimokančių mokinių daugiausiai turime II klasėse - 43%.

Po pirmojo pusmečio pažangą padarė 54% mokinių, 23% mokinių rezultatai stabilūs ir 23% mokinių rezultatai turi būti tobulinami.

Mokslo metų pradžioje mokiniai numato savo mokymosi rezultatus, kartu su tėvais įsivertina pastangas, pažangą (pildo sutarties priedus). Po signalinių, pusmečių vykdoma įsipareigojimų refleksija.

Įsipareigojimus įvykdė 34 % pirmokų, 28 % antrokų, 53 % trečiokų, 53 % ketvirtokų. Iš viso įsipareigojimus įvykdė 42 % mokinių. Įsipareigojimus iš dalies įvykdė 43 % pirmokų, 44 % antrokų, 28 % trečiokų, 18 % ketvirtokų. Iš viso įsipareigojimus iš dalies įvykdė 33 % mokinių. Įsipareigojimų neįvykdė 23 % pirmokų, 28 % antrokų, 19 % trečiokų, 29 % ketvirtokų. Iš viso įsipareigojimų neįvykdė 25 % mokinių.

Lyginant su 2018 m. rezultatai keičiasi į gerąją pusę: 2 % padaugėjo mokinių, kurie įsipareigojimus įvykdė, ir 2% sumažėjo mokinių, kurie įsipareigojimų neįvykdė.

2019 m. abiturientai laikė 294 valstybinius brandos egzaminus (2018 m. – 395) ir 34 mokyklinius brandos egzaminus: lietuvių kalbos ir literatūros – 25, technologijų – 9, dailės – 1 (2018 m. – 21).

Pasirinktus (294) valstybinius brandos egzaminus abiturientai išlaikė 92,2 % ( 2018 m. – 93 ٪). Šių metų valstybinių brandos egzaminų balų vidurkis yra 41,14 balai. Abiturientai geriausiai išlaikė šių dalykų valstybinius brandos egzaminus: informacinių technologijų egzamino balų vidurkis - 57,3 balo, anglų kalbos egzamino balų vidurkis– 51 balo, fizikos egzamino balų vidurkis - 47,7 balo.

Dviejų abiturientų valstybinių brandos egzaminų įvertinimai buvo aukščiausi - 100 balų (anglų kalbos, informacinių technologijų). Jie pateko į Šilutės rajono savivaldybės geriausiai valstybinius brandos egzaminus išlaikiusių abiturientų gretas.

Gimnazija aktyviai įsijungė į respublikinius konkursus. Gimnazistai tapo respublikinio projekto „Kuriame Lietuvą“ laureatais ir buvo apdovanoti kelione į Strasbūrą. Tarptautiniame edukaciniame biologijos konkurse „Olympis 2018 – rudens sesija“ mokiniai laimėjo diplomus: vieną – I laipsnio, tris – II laipsnio, tris – III laipsnio. Konstitucijos egzamine dalyvavo 163 gimnazistai, į antrą etapą pateko 4 mokiniai, vieno mokinio darbas buvo išsiųstas komisijai dėl dalyvavimo apdovanojimo ceremonijoje (Prezidentūroje).Valstybinės Mokesčių inspekcijos viktorinoje „Mokesčiai sugrįžta kiekvienam“mokiniai laimėjo 3 prizines vietas. Regiono mokinių ekonomikos olimpiadoje gimnazistai laimėjo visas prizines vietas: 1, 2, 3. Tarptautiniame informacinio mąstymo konkurse „BEBRAS“ mokiniai laimėjo 2 ir 3 vietas rajone. Gimnazistai tapo haketono ,,Portathon Baltic“ prizininkais. Lietuvos mokyklų žaidynių bendrojo ugdymo mokyklų mokinių lengvosios atletikos atskirų rungčių varžybose mokiniai laimėjo 3 prizines vietas.

**6. Dalyvavimas savivaldybės, šalies ir tarptautiniuose projektuose**

|  |  |  |
| --- | --- | --- |
| Projekto pavadinimas/pobūdis | Partneriai | Resursai |
| **Rajono projektai:** |  |  |
| Šilutės rajono mokinių meninės raiškos projektas „Mūsų lobynai“ | Respublikos kultūros įstaigų ir mokyklų šokių kolektyvai bei Vokietijos Buxtehudės Halepageno gimnazija | 200 Eur |
| ***Šalies projektai*** |  |  |
| Iniciatyvų projektas „Kuriame Lietuvą!“ | Europarlamentaro  P. Auštrevičiaus biuras | Laimėta kelionė į Strasbūrą |
| ,,Keliaujančios parodos“ | Lietuvos okupacijų ir laisvės kovų muziejus | 4 nemokamos parodos gimnazijai. |
| **Tarptautiniai projektai:** |  |  |
| Jaunimo mainų tarptautinis projektas su Vokietijos Buxtehudės Halepageno gimnazija | Šilutės pirmoji ir Vokietijos Buxtehudės Halepageno gimnazijos. | Partnerių parama 2160 Eur  Tėvų parama (partnerio priėmimas šeimoje). |

**7. Krepšelio lėšų  panaudojimas 2019 m.**

|  |  |  |  |
| --- | --- | --- | --- |
| **Eil. Nr.** | **Kam** | **Skirta** | **Panaudota** |
| 1 | Darbo užmokesčiui | 580917,00 | 580917,00 |
| 2 | Sodrai | 9273,00 | 9273,00 |
| 3 | Darbdavių socialinė parama pinigais | 3055,00 | 3055,00 |
| 4 | Prekių ir paslaugų įsigijimui (spaudiniai, ugdymo priemonės) | 3841,08 | 3841,08 |
| 5 | Komandiruotėms | 950,00 | 950,00 |
| 6 | Kvalifikacijoms | 495,00 | 495,00 |
| 7 | Informacinėms technologijoms | 860,00 | 860,00 |
| 8 | Pažintinei profesinei veiklai | 2308,92 | 2308,92 |
| 9 | Ilgalaikiam turtui | 1000,00 | 1000,00 |
|  | **Iš viso:** | **602700,00** | **602700,00** |
|  | Iš viso vienam mokiniui | 1683,5 | 1683,5 |

2019 m. rugsėjo 1 dieną gimnazijoje buvo sukomplektuota 14 klasių. 2018-2019 m. m. gimnazijoje mokėsi 334 mokiniai (Kintų skyriuje mokėsi 24 mokiniai). I klasėse – 88, II klasėse – 82, III klasėse – 76, IV klasėse – 88.

**8. Kitos lėšos**

|  |  |  |  |  |
| --- | --- | --- | --- | --- |
| **Eil. Nr.** | **Šaltinis** | **Likutis 2018-12-31** | **Gauta** | **Panaudota** |
| 1. | Rėmėjų lėšos | 1150,09 | 3341,11 | 3315,00 |
| 2. |  |  |  |  |

**9. Ugdymosi aplinkos ir sąlygų gerinimas**

2019 metais iš mokinio krepšelio lėšų buvo nupirktos mokymo priemonės:

spausdintuvas už 168 eurus, 2 mikrofonai, skirti egzaminų sesijai, už 166 eurus, sporto prekių už 193 eurus, technologijų, dailės ir kitoms pamokoms reikalingos priemonės už 764 eurus, buvo pagamintas stendas „ Herderio gimnazija“ už 240 eurų.

Įrengėme naujas erdves mokinių savivaldai ,,Savi“, taip pat įrengėme naujus psichologo ir visuomenės sveikatos specialistų kabinetus, nes ankstesni kabinetai netenkino nei mokinių poreikių, nei higienos normų reikalavimų. 2019 m. perkėlėme rusų kalbos ir dailės kabinetus į kitas patalpas, išplėtėme robotikos centro edukacines erdves, jas pritaikėme mokinių užsiėmimams vesti, savo lėšomis įrengėme poilsio suoliukus 3-iame gimnazijos aukšte. Gimnazijos specialiosiomis lėšomis atlikome koridorių dalinį remontą už 1250 eurų (298 kv. m.). Savo jėgomis atnaujinome dviejų mokomųjų kabinetų baldus, pagaminome teatro studijai reikalingus baldus ir priemones. Gimnazijos erdves papuošė 2 mokinių projektiniai tapybos ant sienos darbai.

**10. Problemos**

Nebaigta gimnazijos pastato rekonstrukcija, kuri buvo pradėta 2007 metais.

Nesutvarkytas gimnazijos sporto aikštynas ir įvažiavimas į gimnazijos vidinį kiemą, nėra lietaus nuotekų sistemos.

Su ugdymu susijusios problemos: mažėjanti mokinių vidinė mokymosi motyvacija ir tėvų įtaką vaikų auklėjimui; gimnazijoje dirbančių mokytojų amžiaus vidurkis apie 53 metus, o jaunų specialistų

(matematikos, anglų kalbos ir gamtos mokslų) sudėtinga prisikviesti.

Direktorė                                                                                                                  Laima Spirgienė

2020-01-30